Държавен вестник, бр. 53, 2005 г., стр. 3

Б Р О Й  53
Д Ъ Р Ж А В Е Н   В Е С Т Н И К
С Т Р .  3
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
МИНИСТЕРСТВО
НА ЕНЕРГЕТИКАТА
И ЕНЕРГИЙНИТЕ РЕСУРСИ
НАРЕДБА № 14
 от 15 юни 2005 г.
за технически правила и нормативи за проек-
тиране, изграждане и ползване на обектите и
съоръженията за производство, преобразува-
не, пренос и разпределение на електрическа
 енергия
Ч А С Т  П Ъ Р В А
ОБЩИ ИЗИСКВАНИЯ
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят техни-
ческите правила и нормативи за проектиране,
изграждане и ползване на обектите и съоръже-
нията за производство, преобразуване, пренос
и разпределение на електрическа енергия.
(2) При устройственото планиране, инвести-
ционното проектиране, изграждането и въвеж-
дането в експлоатация на обектите и съоръже-
нията по ал. 1 се прилагат условията и редът на
Закона за устройство на територията (ЗУТ).
Чл. 2. (1) Наредбата се прилага при проек-
тиране, изграждане и ползване на:
1. топлоенергийни обекти (ТЕО) за произ-
водство на електрическа и/или топлинна енер-
гия и техните съоръжения и инсталации;
2. хидроенергийни обекти за производство
на електрическа енергия и техните съоръжения
и инсталации:
а) водноелектрически централи (ВЕЦ);
б) помпено-акумулиращи водноелектричес-
ки централи (ПАВЕЦ);
3. обекти за производство на електрическа
енергия от възобновяеми енергийни източници;
4. обекти и съоръжения за преобразуване, пре-
нос и разпределение на електрическа енергия.
(2) Големите язовири и техните хидротехни-
чески съоръжения съгласно класификацията на
Международната комисия по големите язови-
ри (ICOLD) се проектират, изграждат и полз-
ват при спазване изискванията на тази наредба
и на действащите норми за проектиране, като
се прилагат и специфичните изисквания на
международни документи и/или проектни пра-
вила, изготвени от възложителя и одобрени от
Националния експертен съвет по устройство на
територията и регионална политика при Ми-
нистерството на регионалното развитие и бла-
гоустройството.
Чл. 3. Наредбата се прилага при проекти-
ране и изграждане на нови, както и при раз-
ширение, реконструкция, модернизация и ос-
новен ремонт на съществуващи обекти и съо-
ръжения.
Чл. 4. (1) Наредбата не се прилага за елек-
трически централи с двигатели с вътрешно
горене, за хидроенергийни обекти на р. Дунав
и Черно море и за отоплителни котли с мощ-
ност до 5 MW.
(2) Атомните електрически централи се про-
ектират и изграждат при спазване изисквания-
та на Закона за безопасно използване на ядре-
ната енергия и на подзаконовите нормативни
актове по неговото прилагане.
Чл. 5. При прилагането на наредбата се спаз-
ват изискванията и на нормативните актове за
проектиране и изграждане, свързани със:
1. основните положения за носимоспособност,
сеизмична устойчивост и дълготрайност на стро-
ителните конструкции и на земната основа;
2. пожарната и аварийната безопасност;
3. енергийната ефективност;
4. водоснабдителните, канализационните,
отоплителните, климатичните и вентилацион-
ните системи и инсталации и далекосъобщи-
телните мрежи;
5. хигиената и опазването на здравето и на
околната среда и водите;
6. здравословните и безопасните условия
на труд;
7. техническите изисквания към продуктите;
8. обхвата и съдържанието на инвестицион-
ните проекти;
9. устройството на електрическите уредби и
присъединяването на производители и потре-
бители към електрическите мрежи.
Чл. 6. (1) При изграждането на обекти за
производство на електрическа и/или топлинна
енергия въз основа на издадена лицензия по реда
на чл. 39, ал. 3 от Закона за енергетиката (ЗЕ)
изходните данни за проектиране се съобразя-
ват с определените с лицензията условия за
изграждане на обекта.
(2) Инвестиционните проекти за изгражда-
не на обекти за производство на електрическа
и/или топлинна енергия се съобразяват с усло-
вията, определени в предварителните догово-
ри за присъединяване към електропреносната
и/или електроразпределителните мрежи и/или
топлопреносните мрежи, съгласно Наредба № 6
от 2004 г. за присъединяване на производители
и потребители на електрическа енергия към
преносната и разпределителните електрически
мрежи (обн., ДВ, бр. 74 от 2004 г.; изм., бр. 27 от
2005 г.) и Наредба № 2 от 2004 г. за топлоснаб-
дяването (ДВ, бр. 68 от   2004 г.).